ఏ 1 ఎక్స్‌ప్రెస్

ఎ 1 ఎక్స్‌ప్రెస్, 2021 మార్చి 5న విడుదలైన తెలుగు స్పోర్ట్స్ కామెడీ సినిమా. పీపుల్స్‌ మీడియా ఫ్యాక్టరీ, అభిషేక్‌ అగర్వాల్‌ ఆర్ట్స్‌, వెంకటాద్రి టాకీస్‌ బ్యానర్లలో టి.జి. విశ్వ  ప్రసాద్, అభిషేక్ అగర్వాల్, సందీప్ కిషన్, దయా  పన్నెన్ నిర్మించిన ఈ సినిమాకు డెన్నిస్ జీవ‌న్ క‌నుకొల‌ను దర్శకత్వం వహించాడు. ఇందులో సందీప్ కిషన్, లావణ్య త్రిపాఠి, మురళీ శర్మ, రావు రమేష్ తదితరులు నటించగా, హిప్‌హాప్‌ తమిళ సంగీతం సమకూర్చాడు. 2019లో విడుదలైన నాట్పే తునై అనే తమిళ సినిమాకి రిమేక్ ఇది. క్రీడలలో అవినీతి, పక్షపాత వైఖరి సంబంధించిన సమస్యల నేపథ్యంలో ఈ సినిమా రూపొందించబడింది.

నటవర్గం 

 సందీప్ కిషన్‌ (సందీప్ నాయుడు)
 లావణ్య త్రిపాఠి (లావణ్య రావు)
 రావు రమేశ్
 మురళీ శర్మ
 పోసాని కృష్ణ మురళి
 ప్రియదర్శి పులికొండ
 స‌త్య
 రాహుల్ రామకృష్ణ
దివి వైద్య
 మ‌హేష్ విట్టా
 రఘుబాబు
 అభిజిత్ పూండ్ల (ఆసిఫ్ ఆలీ)
 పార్వతీశం ఉప్పాడ
 భూపాల్ రాజు
 ఖయ్యూం
 సుద‌ర్శ‌న్
శ్రీరంజని (సందీప్ తల్లి)
 దయా కొడవటిగంటి
 గురుస్వామి

పాటలు 

ధృవ, కృష్ణార్జున యుద్ధం సినిమాల తరువాత హిప్‌హాప్‌ తమిళ సంగీతం సమకూర్చిన మూడవ తెలుగు సినిమా ఇది. తమిళ సినిమా నాట్పే తునై లోని ట్యూనులనే ఈ సినిమాకి వాడుకున్నారు. రామజోగయ్య శాస్త్రి, కిట్టు విస్సాప్రగడ, సామ్రాట్ పాటలు రాసారు. రాహుల్ సిప్లిగంజ్ పాడిన "సింగిల్ కింగులం" అనే మొదటి పాట 2020 ఫిబ్రవరి 12న విడుదలైంది. ఒక సంవత్సరం తరువాత, ఇన్నో జెంగా పాడిన "అమిగో" అనే మరో పాట 2021 ఫిబ్రవరి 10న విడుదలైంది. రోల్ రైడా, యోగి సేకర్ పాడిన మూడవ పాట "వీధికోకా జాతి" పాటల 2020 ఫిబ్రవరి 25న విడుదలైంది. నాల్గవ పాట "తెలవారుతుంటే" 2021 మార్చి 1న విడుదలైంది.

మూలాలు

బయటి లింకులు 
 

2021 తెలుగు సినిమాలు
పోసాని కృష్ణ మురళి సినిమాలు
రఘుబాబు నటించిన చిత్రాలు
తెలుగు క్రీడల చిత్రాలు